[{"text_idx": "#000003", "text": "Balenciaga enpresako zuzendari artistiko gisa lan egin zuen Lorenzo Riva diseinatzaile italiarraren bilduma pribatu bat da."}, {"text_idx": "#000006", "text": "Zehaztu dutenez, bozeto bat bera ere ez dago egiletza norena den zehazteko moduan sinatuta, baina egindako azterketen arabera, bildumaren % 18an Cristobal Balenciagak eskuz egindako oharrak eta marrazkiak aurki daitezke; horiek, kasuen % 60an, atelierreko bozetoetan agertzen dira. Gainerakoak oraindik identifikatu gabe dauden figuringile eta kolaboratzaile batzuek eginak dira."}, {"text_idx": "#000008", "text": "Bai Zupiria eta bai Vivesek bildumaren balio dokumental eta ondarezkoa nabarmendu dute. Sailburuak azpimarratu duenez, \u201cerosketa horrek Euskadiko dokumentu-ondarea aberasten du. Dokumentu-funts honek Getariako jostunaren lan egiteko modua eta joskintza-tailerretako lan-prozesua ulertzen lagunduko digu, XX. mendearen erdialdeko gizartearen zati baten testigantza izateaz gain\u201d."}, {"text_idx": "#000009", "text": "Vivesen iritziz bozeto-bilduma \u201chau bultzada handia da Museoaren funts dokumentalentzat. Erosketa honekin, Cristobal Balenciaga Museoari lotutako dokumentu-ondarearen erreferentzialtasuna eta nazioarteko proiekzioa sendotu eta indartzen da\u201d."}, {"text_idx": "#000010", "text": "Gainera, Zupiriak gogorarazi duen bezala, \u201cesku publikoetan egongo den mota honetako Balenciagaren lehen bilduma izango da. Gainerakoak esku pribatuetan daude, zehazki, Balenciaga Paris markaren esku; beraz, ondarearen ikuspegitik oso aberasgarria da euskal kultura-ondarea osatzeko\u201d. Vivesek ere honako hau azpimarratu nahi izan du: \u201cekarpen horietatik ere ikerketa-ildo garrantzitsuak ireki daitezke eta, beraz, ezagutza berriak eskura daitezke Balenciagaren sormen-prozesuari buruz\u201d."}]